Christian O'Sullivan
Christian O’Sullivan (Oslo, 22. kolovoza 1991.) je norveški rukometaš i reprezentativac koji trenutno igra za SC Magdeburg kao srednji vanjski. Prije nego je 2016. godine prešao u njemački klub, O'Sullivan je igrao za Bækkelagets SK u Norveškoj i IFK Kristianstad u Švedskoj. 

Kao sin Britanca i Norvežanke, O'Sullivan je imao pravo nastupati za reprezentacije Ujedinjenog Kraljevstva i Norveške. Iako ga je britanski savez pokušao uključiti u svoju ekipu za olimpijski turnir 2012. godine u Londonu, O'Sullivan je odbio poziv te se odlučio igrati za Norvešku, za koju je debitirao 19. srpnja 2012. godine u utakmici protiv Danske. Prvo veliko natjecanje bilo mu je Europsko prvenstvo 2014. godine, a kasnije je nastupio i na Euru 2016. te na Svjetskom prvenstvu 2017. godine. 

Norveški rukometaši
Britanski rukometaši